Petrol price increase by 15 paisa in Delhi by IOCL | चुनाव से ठीक पहले महंगा हुआ पेट्रोल, डीजल के दामों में आई कमी, जानें अपने शहर के बारे में
Home » Market » Commodity » EnergyPetrol price increase by 15 paisa in Delhi by IOCL
चुनाव से ठीक पहले महंगा हुआ पेट्रोल, डीजल के दामों में आई कमी, जानें अपने शहर के बारे में
Money Bhaskar | अंतिम अपडेट : March 11, 2019 09:37 AM IST
नई दिल्ली। अंतरराष्ट्रीय बाजार में कच्चे तेल की कीमतें अभी भी ऊंचे स्तर पर बनी हुई हैं। इसका असर भारतीय बाजारों में दिखाई दे रहा है। यहीं कारण है कि भारतीय बाजारों में पेट्रोल की कीमतें लगातार बड़ रही हैं। हालांकि, डीजल की कीमतों में गिरावट आई है। देश की सबसे बड़ी सरकारी तेल कंपनी इंडियन ऑयल कॉरपोरेशन लिमिटेड (IOCL) ने सोमवार 11 मार्च 2019 को पेट्रोल की कीमतों में 15 पैसे की बढ़ोतरी की।
देश की राजधानी दिल्ली में पेट्रोल 15 पैसे बढ़कर 72.46 रुपए प्रति लीटर पर पहुंच गया है। कोलकाता में पेट्रोल 15 पैसे महंगा हुआ है और अब यह 74.54 पैसे प्रति लीटर मिल रहा है। मुंबई में पेट्रोल की कीमतों में 15 पैसे की बढ़ोतरी हुई है और यह 78.09 रुपए प्रति लीटर मिल रहा है। चेन्नई में पेट्रोल 16 पैसे की बढ़ोतरी के बाद 75.25 रुपए प्रति लीटर हो गया है।
डीजल की कीमतों में गिरावट आई है। देश की राजधानी दिल्ली में डीजल 10 पैसे सस्ता होकर 67.44 रुपए प्रति लीटर पर मिल रहा है। कोलकाता में डीजल 69.23 रुपए प्रति लीटर है। देश की आर्थिक राजधानी मुंबई में डीजल 70.65 रुपए प्रति लीटर मिल रहा है। चेन्नई में डीजल 71.27 रुपए प्रति लीटर पर चल रहा है।
अंतरराष्ट्रीय बाजार में कच्चे तेल की कीमतों में बढ़ोतरी देखी गई है। सोमवार को ब्रेंट क्रूड ऑयल 0.46 फीसदी की वृद्धि के साथ 66.04 डॉलर प्रति बैरल पर कारोबार कर रहा है। WTI क्रूड भी 0.54 फीसदी की बढ़ोतरी के साथ 56.37 डॉलर प्रति बैरल पर कारोबार कर रहा है।